Bernt
Bernt var en dansk arkitekt. Som udlært møbelsnedker blev Bernt uddannet på Kunsthåndværkerskolen, hvor han var lærer i årene 1973-1978. Han underviste på Kunstakademiet i København 1978-1985. På egen tegnestue fra 1963 formgav Bernt møbler i træ, overvejende i lyse træsorter som ask og bøg. Formsproget er enkelt og tilpasset en industriel produktion, og hans møbler er blevet anvendt i bl.a. teater- og koncertsale i en lang række danske byer. Bernt virkede endvidere som udstillingsarkitekt.